open-index/open-wikipedia-markdown huggingface dataset:
Jalkapallon Euroopan cupin kausi 1986–1987

**Jalkapallon Euroopan cupin kausi 1986–1987** oli mestarijoukkueiden Euroopan cupin 32. kausi. Cupiin osallistui 31 joukkuetta, joista hallitseva mestari Steaua Bukarest pääsi suoraan toiselle kierrokselle. Joukkueet pelasivat cup-muotoisen kilpailun, jossa välieriin saakka kukin joukkuepari pelasi ottelun koti- ja vieraskentällä yhteistuloksen ratkaistessa jatkoon pääsemisen. Loppuottelu pelattiin Praterstadionilla, Wienissä 27. toukokuuta 1987. Portugalilainen FC Porto voitti loppuottelussa saksalaisen Bayern Münchenin maalein 2–1.

Kauden paras maalintekijä oli seitsemän maalia tehnyt, puolivälierissä pudonneen Belgradin Punaisen tähden Borislav Cvetković.

## Lähteet
Jalkapallon Euroopan cupin kausi 1988–1989

**Jalkapallon Euroopan cupin kausi 1988–1989** oli mestarijoukkueiden Euroopan cupin 34. kausi. Cupiin osallistui 31 joukkuetta, joista hallitseva mestari PSV Eindhoven pääsi suoraan toiselle kierrokselle. Joukkueet pelasivat cup-muotoisen kilpailun, jossa välieriin saakka kukin joukkuepari pelasi ottelun koti- ja vieraskentällä yhteistuloksen ratkaistessa jatkoon pääsemisen. Loppuottelu pelattiin Camp Noulla, Barcelonassa 24. toukokuuta 1989. Italialainen AC Milan voitti loppuottelussa romanialaisen Steaua Bukarestin maalein 4–0.

Kauden paras maalintekijä oli kymmenen maalia tehnyt AC Milanin Marco van Basten. Hän teki loppuottelussa kaksi maalia, kuten myös toinen alankomaalainen Ruud Gullit.

## Lähteet
Jalkapallon Euroopan cupin kausi 1989–1990

**Jalkapallon Euroopan cupin kausi 1989–1990** oli mestarijoukkueiden Euroopan cupin 35. kausi. Cupiin osallistui 32 joukkuetta, ja ne pelasivat cup-muotoisen kilpailun, jossa välieriin saakka kukin joukkuepari pelasi ottelun koti- ja vieraskentällä yhteistuloksen ratkaistessa jatkoon pääsemisen. Loppuottelu pelattiin Praterstadionilla, Wienissä 23. toukokuuta 1990. Italialainen AC Milan voitti loppuottelussa portugalilaisen Benfican maalein 1–0. Mestaruus oli AC Milanin toinen perättäinen ja kaikkiaan neljäs. Italialaisjoukkueet voittivat vuonna 1990 ainutlaatuisesti kaikki kolme eurocupia.

Kauden parhaat maalintekijät olivat kuusi maalia tehneet, välieriin yltäneen Olympique Marseillen Jean-Pierre Papin ja puolivälierissä pudonneen PSV Eindhovenin Romário.

## Lähteet
Judo kesäolympialaisissa 2020 – miesten 66 kg

**Miesten 66 kg painoluokka [[Judo kesäolympialaisissa 2020|judossa]] [[Kesäolympialaiset 2020|Tokion olympialaisissa 2020]]** kilpailtiin Nippon Budōkanilla 25. heinäkuuta. Kilpailuun osallistui 27 judokaa.

Turnauksen voitti japanilainen Hifumi Abe, joka teki historiaa, kun samana päivänä myös hänen siskonsa Uta Abe voitti olympiakultaa: tämä oli ensimmäinen kerta, kun veli ja sisko voittavat samana päivänä olympiakultaa. Abe voitti loppuottelussa georgialaisen Važa Margvelašvilin. Pronssia saivat An Baul ja Daniel Cargnin.

## Karsinnat
Jokaiseen painoluokkaan valittiin suoraan 18 parasta urheilijaa Kansainvälisen judoliiton rankingin perusteella. Ranking-pisteet tarkasteltiin 28. kesäkuuta 2021. Yhdestä maasta sai osallistua korkeintaan yksi urheilija yhteen painoluokkaan. Isäntämaa Japani sai näiden lisäksi vähintään yhden judokan jokaiseen painoluokkaan. Näiden lisäksi olympialaisiin valittiin 100 urheilijaa rankinglistojen perusteella. Näistä sadasta paikasta Afrikka sai 24 paikkaa (12 naisille ja miehille), Eurooppa 25 (13 miehille ja 12 naisille), Aasia 20 (kymmenen kummallekin sukupuolelle), Oseania 10 (viisi naisille ja miehille) ja Amerikka 21 paikkaa (10 miehille ja 11 naisille). Myös maanosien paikat piti jakaa siten, että yhdestä maasta sai tulla yksi judoka yhteen painoluokkaan. Jos maanosasta ei saada täytettyä näin paikkoja, täytettiin paikat maailmanlaajuisten rankingien perusteella. Näiden lisäksi eri painoluokkiin kutsuttiin yhteensä 20 judokaa.

## Kilpailu

### Turnauspuu

### Keräilyerät

## Lähteet
Wimbledonin tennisturnaus 2019 – miesten nelinpeli

Mike Bryan ja Jack Sock oli puolustava mestaripari, mutta Sock ei pelannut tänä vuonna. Mike Bryan pelasi veljensä Bob Bryanin kanssa.

Turnauksen voittivat Juan Sebastián Cabal ja Robert Farah.

## Sijoitetut pelaajat


# Łukasz Kubot /  Marcelo Melo *(puolivälierät)*
#** [[Juan Sebastián Cabal]] /  [[Robert Farah Maksoud|Robert Farah]] (mestarit)**
# Raven Klaasen /  Michael Venus *(välierät)*
# Mate Pavić /  Bruno Soares *(2. kierros)*
# Jean-Julien Rojer /  Horia Tecău *(puolivälierät)*
# Nikola Mektić /  Franko Škugor *(3. kierros)*
# Bob Bryan /  Mike Bryan *(3. kierros)*
# Henri Kontinen /  John Peers *(puolivälierät)*
# Máximo González /  Horacio Zeballos *(3. kierros, luovutus)*
# Jamie Murray /  Neal Skupski *(1. kierros)* 
# Nicolas Mahut /  Édouard Roger-Vasselin *(loppuottelu)*
# Rajeev Ram /  Joe Salisbury *(3. kierros)*
# Kevin Krawietz /  Andreas Mies *(1. kierros)*
# Oliver Marach /  Jürgen Melzer *(2. kierros)*
# Dominic Inglot /  Austin Krajicek *(1. kierros)*
# Robin Haase /  Frederik Nielsen *(3. kierros)*


## Kaavio

### Loppukierrokset

### Kaavion yläosa
#### Lohko 1

#### Lohko 2

### Kaavion alaosa
#### Lohko 3

#### Lohko 4

## Lähteet
*Gentlemen's Doubles draw
Wimbledonin tennisturnaus 2019 – naisten nelinpeli

Barbora Krejčíková ja Kateřina Siniaková oli turnauksen puolustava mestaripari, mutta he hävisivät välierissä parille Gabriela Dabrowski ja Xu Yifan. Turnauksen voittivat Hsieh Su-wei ja Barbora Strýcová.

## Sijoitetut pelaajat


# Tímea Babos /  Kristina Mladenovic *(välierät)*
# Barbora Krejčíková /  Kateřina Siniaková *(välierät)*
# **[[Hsieh Su-wei]] /  [[Barbora Strýcová]] (mestarit)**
# Gabriela Dabrowski /  Xu Yifan *(loppuottelu)*
# Samantha Stosur /  Zhang Shuai *(2. kierros)*
# Elise Mertens /  Aryna Sabalenka *(puolivälierät)*
# Nicole Melichar /  Květa Peschke *(puolivälierät)*
# Anna-Lena Grönefeld /  Demi Schuurs *(puolivälierät)*
# Chan Hao-ching /  Latisha Chan *(3. kierros)*
# Viktoryja Azarenka /  Ashleigh Barty *(3. kierros, vetäytyi)*
# Lucie Hradecká /  Andreja Klepač *(1. kierros)*
# Kirsten Flipkens /  Johanna Larsson *(2. kierros)*
# Duan Yingying /  Zheng Saisai *(3. kierros)*
# Veronika Kudermetova /  Jeļena Ostapenko *(1. kierros)*
# Irina-Camelia Begu /  Monica Niculescu *(3. kierros)*
# Raquel Atawo /  Ljudmyla Kitšenok *(2. kierros)*


## Kaavio

### Loppukierrokset

### Kaavion yläosa

#### Lohko 1

#### Lohko 2

### Kaavion alaosa

#### Lohko 3

#### Lohko 4

## Lähteet
*Ladies' Doubles draw
Kommunikointitaulu

**Kommunikointitaulu** on kommunikoinnin apuväline, jollainen sisältää aihe- tai tilannekohtaista keskustelusanastoa. Kommunikointitauluja käyttävät etupäässä puhevammaiset, mutta tilapäisesti niistä hyötyvät myös viittomakieliset, vieraskieliset sekä tilapäisesti puhekyvyn menettäneet. Niiden avulla keskusteltaessa kommunikaatio toteutuu yleensä avainsanoilla. Kommunikointitauluissa käytetään kuvasymboleja tai blisskieltä. Kuvallisten taulujen lisäksi puhevammaiset saattavat käyttää sanatauluja ja kirjaintauluja. Kommunikointitauluja pystyy tekemään itsekin, ja kaupallisia tauluja on mahdollista täydentää sanoilla kuvien päälle tai alapuolelle.

## Lähteet

## Aiheesta muualla

* Papunetin kuvatyökalu 
* Bildstöd  ja
Riikka Taivassalo

**Riikka Taivassalo** (s. 6. huhtikuuta 1987 Espoo) on suomalainen poliitikko ja urheiluvaikuttaja. Hän on toiminut vuodesta 2016 Suomen Cheerleadingliiton puheenjohtajana. Hän on myös lajin kansainvälisen kattojärjestön International Cheer Unionin (ICU) hallituksen jäsen vuodesta 2018.

Taivassalolla on itsellään kilpailutausta cheerleadingissä. Hän alkoi harrastaa lajia vuonna 1996 ja oli sittemmin saavuttamassa muun muassa aikuisten EM-kultaa vuosina 2004 ja 2006 sekä MM-hopeaa vuosina 2003, 2005 ja 2007. Hän oli voittamassa myös useita Suomen-mestaruuksia. Hänen seuransa oli helsinkiläinen Golden Spirit.

Taivassalo on koulutukseltaan valtiotieteiden maisteri. Hän valmistui Helsingin yliopistosta vuonna 2012, pääaineenaan viestintä. Taivassalo työskenteli vuosina 2011–2015 perussuomalaisten Anne Louhelaisen, Jussi Niinistön ja Timo Soinin eduskunta-avustajana. Vuosina 2015–2019 hän oli ulkoministerinä toimineen Soinin lehdistöasioista vastaava erityisavustaja. Taivassalo oli vuoden 2017 puoluehajaannukseen saakka perussuomalaisten jäsen. Myöhemmin hän on vaikuttanut Sinisessä tulevaisuudessa ja oli puolueen ehdokkaana Helsingissä eduskuntavaaleissa 2019.

## Lähteet

## Aiheesta muualla
*
Jalkapallon Euroopan cupin kausi 1990–1991

**Jalkapallon Euroopan cupin kausi 1990–1991** oli mestarijoukkueiden Euroopan cupin 36. kausi. Cupiin osallistui 31 joukkuetta, joista hallitseva mestari AC Milan pääsi suoraan toiselle kierrokselle. Joukkueet pelasivat cup-muotoisen kilpailun, jossa välieriin saakka kukin joukkuepari pelasi ottelun koti- ja vieraskentällä yhteistuloksen ratkaistessa jatkoon pääsemisen. Loppuottelu pelattiin Stadio San Nicolalla, Barissa 29. toukokuuta 1991. Jugoslavialainen Belgradin Punainen tähti voitti loppuottelussa ranskalaisen Olympique Marseillen rangaistuspotkukilpailussa maalein 5–3 varsinaisen peliajan ja jatkoajan päätyttyä maalittomana.

Kauden parhaat maalintekijät olivat kuusi maalia tehneet Olympique Marseillen Jean-Pierre Papin ja toisella kierroksella pudonneen Tirol Innsbruckin Peter Pacult, joka teki ensimmäisellä kierroksella suomalaista Kuusysiä vastaan kolme maalia kotikentällä ja kaksi maalia vierasottelussa.

## Lähteet
Taulu (tietokanta)

**Taulu** on tietokannassa käytetty tietueista koostuva rakenne. Taulussa voi olla useita tietueita tai ei yhtään.

Relaatiomallin mukaisessa tietokannassa taulut ovat lähes aina yksi-moneen -suhteessa. Tietokannan normalisointiperiaatteen mukaan tietojen toistoa pyritään välttämään.

## Vertailu
Hierarkisissa tietokannoissa (ei relaatiomallin mukaisissa) on aina *implisiittinen* liitos segmenttien välillä, kun taas relaatiotietokannoissa taulujen välinen liitos on aina määriteltävä *eksplisiittisesti*.

Tietokantataulun sanotaan olevan vastakohta taulukkolaskentaohjelman käyttämälle rakenteelle: tietokantataulu soveltuu hyvin tietokoneohjelman käsiteltäväksi siinä missä taulukkolaskennassa käytetty malli soveltuu ihmisen käsiteltäväksi.

## Katso myös
* Näkymä

## Lähteet
Jalkapallon Euroopan cupin kausi 1991–1992

**Jalkapallon Euroopan cupin kausi 1991–1992** oli mestarijoukkueiden Euroopan cupin 37. kausi. Cupiin osallistui 32 joukkuetta ja ne pelasivat kaksi cup-muotoista kierrosta, joissa kukin joukkuepari pelasi ottelun koti- ja vieraskentällä yhteistuloksen ratkaistessa jatkoon pääsemisen. Kahden kierroksen jälkeen jäljelle jääneet kahdeksan joukkuetta pelasivat kahdessa neljän joukkueen lohkossa kaksinkertaisen sarjan. Lohkojen voittajat pääsivät loppuotteluun, joka pelattiin Wembley Stadiumilla, Lontoossa 20. toukokuuta 1992. Espanjalainen FC Barcelona voitti loppuottelussa italialaisen Sampdorian jatkoajan jälkeen maalein 1–0.

Kauden parhaat maalintekijät olivat seitsemän maalia tehneet, toisella kierroksella pudonneen Olympique Marseillen Jean-Pierre Papin ja lohkovaiheessa pudonneen Benfican Sergei Juran.

## Lähteet
Nastolan seurakunta

**Nastolan seurakunta** on seurakunta Päijät-Hämeessä, Lahden kunnassa. Seurakunta kuuluu Mikkelin hiippakunnassa Päijät-Hämeen rovastikuntaan ja on osa Lahden seurakuntayhtymää Kirkkoherrana toimii Kari Eskelinen. Vuonna 2018 seurakunnassa oli 10 737. 

## Papisto
Seuraavat henkilöt ovat toimineet Nastolan seurakunnan kirkkoherroina:
* 18XX–1875: Vilhelm Carlsson
* 1878–1885: Karl Edvard Hagelberg
* 1886–1892: Frans Fritjof Vallenius
* 1892–1898: Natanael Borg
* 1899–1930: Johan Fredrik Silvander
* 1931–1952: Emil Nuottamo
* Ensio Mäkelä
* 1971–1980: Matti Paarma
* 1980–2006: Aslak Kettunen
* 2006–2016: Matti Piispanen
* 2016→ Kari Eskelinen

## Lähteet
Judo kesäolympialaisissa 2020 – sekajoukkue

**Sekajoukkuekilpailu [[Judo kesäolympialaisissa 2020|judossa]] [[Kesäolympialaiset 2020|Tokion olympialaisissa 2020]]** kilpailtiin Nippon Budōkanilla 31. heinäkuuta. Sekajoukkuekilpailu oli mukana ensimmäistä kertaa olympialaisten historiassa. Kilpailuun sai osallistua, jos maalla oli vähintään kuusi urheilijaa sopivissa painoluokissa. Kilpailuun osallistui kaksitoista maata.

Turnauksen voitti Ranskan joukkue, joka voitti loppuottelussa Japanin joukkueen. Pronssia saavuttivat Israel ja Saksa.

## Karsinnat
Sekajoukkuekilpailuun ei ollut erillisiä karsintoja, vaan maa sai osallistua joukkuekilpailuun, kun sillä oli vähintään yksi judoka seuraavissa painoluokissa:
* Naiset 57 kg (painoluokat 48 kg, 52 kg ja 57 kg)
* Naiset 70 kg (painoluokat 57 kg, 63 kg ja 70 kg)
* Naiset yli 70 kg (painoluokat 70 kg, 78 kg ja yli 78 kg)
* Miehet 73 kg (painoluokat 60 kg, 66 kg ja 73 kg)
* Miehet 90 kg (painoluokat 73 kg, 81 kg ja 90 kg)
* Miehet yli 90 kg (painoluokat 90 kg, 100 kg ja yli 100 kg)

### Joukkueet
#### Miehet

#### Naiset

## Turnauspuu

### Lohko A

### Lohko B

### Loppuottelu

### Keräilyerät

## Ottelut

### Neljännesvälierät

### Puolivälierät

### Keräilyerät

### Välierät

### Pronssiottelut

### Loppuottelu

## Lähteet
Himesh Patel

**Himesh Jitendra Patel** (s. 13. lokakuuta 1990 Huntingdon, Cambridgeshire, Englanti, Yhdistynyt kuningaskunta) on brittiläinen näyttelijä ja laulaja. Hänet tunnetaan roolistaan Tamwar Masoodina BBC:n saippuaoopperassa *[[EastEnders]]*, jossa hän näytteli vuosina 2007–2016 sekä roolistaan Jack Malikina ensimmäisessä suuressa elokuvaroolissaan elokuvassa *[[Yesterday (elokuva)|Yesterday]]*. Patel myös laulaa *Yesterdayn* ääniraidassa.

## Filmografia
### Elokuva

### Televisio

## Diskografia
### Albumit
**Yesterday* (2019)

### Singlet
*”Yesterday” (2019)

## Lähteet

## Aiheesta muualla
Mazda CX-8

**Mazda CX-8** on Mazdan vuodesta 2017 lähtien valmistama crossover-tyyppinen automalli, joka on pidennetty versio Mazda CX-5:stä. Mallia myydään Japanissa, Australiassa, Uudessa-Seelannissa, Kiinassa ja Malesiassa.

Ainoa moottorivaihtoehto oli aluksi 2,2-litrainen dieselmoottori. Syksyllä 2018 valikoimaan lisättiin 2,5-litrainen bensiinimoottori, jonka saa sekä vapaasti hengittävänä että turboahdettuna versiona. 

## Lähteet

## Aiheesta muualla
Hopeamaruna

**Hopeamaruna** (*Artemisia ludoviciana*) on Pohjois-Amerikasta kotoisin oleva monivuotinen marunoiden (*Artemisia*) sukuun ja asterikasvien (*Asteraceae*) heimoon kuuluva kasvi. Sitä kasvatetaan kivikkopuutarhoissa mutta se saattaa aiheuttaa allergisia oireita, koska on pujon sukulainen.

## Kuvaus
### Varret ja lehdet
Hopeamaruna kasvaa noin 60–100 senttimetriä korkeaksi. Lehdet ovat suikeat tai pariliuskaiset, noin 0,5–1,5 senttimetriä leveät ja 4–11 senttimetriä pitkät. Sen varret ja lehdet ovat samettisen hopeanharmaan valkoisen karvan peitossa. Kasvia peittävät karvat vähentävät veden haihtumista ja täten kasvi kestää auringon paistetta ja kuumuutta.

### Kukat

Hopeamaruna kukkii heinä–elokuussa. Sen kaksineuvoiset kukat kasvavat pieninä mykerökukintoina harvassa tertussa. Kukat ovat väriltään kellertäviä, joskus harvoin punertavia. Hopeamarunan hedelmä on pähkylä, jossa ei ole lenninhaivenia.

## Lisääntyminen
Hopeamaruna lisääntyy siemenistä, mutta se levää voimakkaasti myös juuristonsa avulla.

## Kasvupaikat ja levinneisyys
Hopeamaruna on kotoisin Pohjois-Amerikasta, jossa se kasvaa Meksikosta Kanadan ulottuvalla alueella. Sen kasvupaikkoja ovat kiviset preeriat, teiden ja rautateiden pientareet, joutomaat ja muut avoimet aurinkoiset paikat, hiekkaisessa, kuivassa ja läpäisevässä maassa.

## Kuvia
### Varret ja lehdet

Tiedosto:Artemisia ludoviciana (4022881472).jpg
Tiedosto:Artemisia ludoviciana (7934130974).jpg
Tiedosto:Artemisia ludoviciana (7934144940).jpg

### Kukinnot

Tiedosto:Artemisia ludoviciana (5144352432).jpg
Tiedosto:Artemisia ludoviciana (7934117148).jpg
Tiedosto:Artemisia ludoviciana (4022879186).jpg
Tiedosto:Artemisia ludoviciana (4022124101).jpg


## Lähteet

## Aiheesta muualla

* 
* 
* 
* 
*
Kes

**Kes** voi viitata johonkin seuraavista:

* *[[Poika ja haukka]]* (), Ken Loachin elokuva vuodelta 1969
* Willem Kes (1856–1934), alankomaalainen kapellimestari
* kertasinko, lyhenne KES
* Kenian šillinki, valuuttakoodi KES
Kalvolan seurakunta

**Kalvolan seurakunta** oli Suomen evankelis-luterilaisen kirkon seurakunta Kanta-Hämeessä, Hämeenlinnan kaupungissa. Seurakunta kuului Tampereen hiippakunnassa Hämeenlinnan rovastikuntaan ja oli osa Hämeenlinnan seurakuntayhtymää. Vuonna 2018 seurakunnassa oli 2 701 jäsentä. Kalvolan seurakunta liitettiin vuoden 2023 alussa Hämeenlinna-Vanajan seurakuntaan.

## Lähteet
Bowers vastaan Hardwick

***Bowers vastaan Hardwick***, 478 U.S. 186 (1986) on merkittävä Yhdysvaltain korkeimman oikeuden ennakkopäätös vuodelta 1986. Päätöksessään Yhdysvaltain korkein oikeus päätti äänin 5–4, että Georgian osavaltion homoseksuaalisen kanssakäymisen kieltäneet lait eivät olleet ristiriidassa Yhdysvaltain perustuslain kanssa.

Korkein oikeus kumosi oman päätöksensä seitsemäntoista vuotta myöhemmin tapauksessa *[[Lawrence vastaan Texas]]*.

## Tapaus
Oikeuden päätöksen taustalla oli Atlantassa 3. elokuuta 1982 sattunut tapaus, jossa paikallinen poliisi oli tullut pidättämään Michael Hardwickia, koska tämä ei ollut saapunut oikeuteen (alkuperäinen pidätysmääräys tosin todettiin myöhemmin vääräksi). Pidätyksen yhteydessä poliisi löysi Hardwickin harrastamassa seksiä toisen miehen kanssa omassa makuuhuoneessaan. Georgian tiukkojen sodomianvastaisten lakien vuoksi poliisi pidätti kummatkin miehet.

Piirisyyttäjä ei vienyt tapausta eteenpäin, mutta Hardwick itse päätti nostaa syytteen Atlantan poliisilaitoksen johtajaa sekä Georgian oikeusministeri Michael Bowersia vastaan, koska hänen mielestään Georgian sodomialait rikkoivat hänen perustuslaillista oikeuttaan yksityisyyteen.

Korkein oikeus kuitenkin päätti tapauksen Hardwickia vastaan, eikä puuttunut Georgian sodomianvastaisiin lakeihin. Tuomari Byron R. Whiten kirjoittaman enemmistöpäätöksen puolesta äänestivät myös korkeimman oikeuden puheenjohtaja Warren Burger sekä tuomarit Sandra Day O'Connor, Lewis F. Powell, Jr. ja William Rehnquist.

## Myöhemmät vaiheet
Korkein oikeus kumosi myöhemmin oman ennakkopäätöksensä, kun se vuonna 2003 tapauksessa *[[Lawrence vastaan Texas]]* totesi, että Texasin kahden aikuisen välisiä homoseksuaalisia suhteita rajoittanut laki oli perustuslain vastainen.

Michael Hardwick kuoli AIDSiin vuonna 1991, entisen lakimiehensä mukaan yhä katkerana korkeimman oikeuden päätöksestä tapauksessa. Michael Bowers jätti virkansa oikeusministerinä vuonna 1997 ja on sittemmin työskennellyt muun muassa homoseksuaalien oikeuksia ajavan Georgia Equality -järjestön lobbarina.

## Lähteet
Hauhon seurakunta

**Hauhon seurakunta** on Suomen evankelis-luterilaisen kirkon seurakunta Kanta-Hämeessä, Hämeenlinnan kaupungissa. Seurakunta kuuluu Tampereen hiippakunnassa Hämeenlinnan rovastikuntaan ja on osa Hämeenlinnan seurakuntayhtymää. Kirkkoherrana toimii Tapani Vanhanen. Vuonna 2018 seurakunnassa oli 2 919 jäsentä.

## Papisto
### Kirkkoherrat
* 2003→ Tapani Vanhanen

## Lähteet
Yulin pyhäkkö

**Yulin pyhäkkö** ( tai 玉里神社, *Yùlǐ shénshè*,  tai *Gyokuri-ja*) oli Japanin siirtomaakaudella Taiwanin Hualienin piirikunnan Yulissa (silloinen Karenkōn prefektuurin Tamazaton piirikunta) toiminut šintolainen pyhäkkö. Nykyisin siitä on jäljellä vain rauniot.

Pyhäkkö perustettiin 22. lokakuuta 1928. Sinne pyhitettyjä kameja olivat prinssi Kitashirakawa Yoshihisa sekä Kunitama, Ōkuninushi ja Sukunabikona (*kaitaku-sanjin*). Toisen maailmansodan jälkeen pyhäkkö purettiin ja alue raunioitui, mutta vuonna 2008 siitä tehtiin virallinen muinaisjäänne, minkä jälkeen jäljelle jääneitä rakenteita on kunnostettu vapaaehtoisvoimin. Nähtävillä ovat lähes kokonaisuudessaan säilyneet *[[torii]]*-portit sekä  *[[sandō]]*-kulkutie ja sen varren *[[tōrō]]*-kivilyhdyt.

## Lähteet

## Aiheesta muualla

*玉里社殘蹟
Retikat

**Retikat** eli **nivelretikat** (*Raphanus*) on ristikukkaiskasvien heimoon kuuluva suku. Suvusta tunnetaan ainakin neljä lajia. Ruokaretikasta (*Raphanus sativus*) on useita alalajeja. Se on viljelty laji, jonka alkuperä on epäselvä; se saattaa olla peräisin peltoretikan alalajista.

Retikat ovat yksi- tai kaksivuotisia ruohovartisia kasveja. Kukat voivat olla valkoisia, vaaleanvioletteja tai keltaisia.

## Lajeja ja muunnoksia
* *[[Raphanus caudatus]]*
* *[[Raphanus confusus]]*
* *[[Raphanus indicus]]*
* *[[peltoretikka|Raphanus raphanistrum]]* – peltoretikka
* *[[ruokaretikka|Raphanus sativus]]* – ruokaretikka
** ''Raphanus sativus'' var. ''niger'' – tummaretikka eli retikka
** ''Raphanus sativus'' var. ''sativus'' – retiisi

## Lähteet

## Aiheesta muualla
* Suomen Lajitietokeskus: Nivelretikat (''Raphanus'')
* ITIS: ''Raphanus'' 
* United States Department of Agriculture (USDA): ''Raphanus'' 
* Flora of China: ''Raphanus''
Willem Kes

**Willem Kes** (16. helmikuuta 1856 Dordrecht, Alankomaat – 22. helmikuuta 1934 München, Saksa) oli alankomaalainen viulisti ja kapellimestari. Hän oli vuodesta 1888 Concertgebouw-orkesterin ensimmäinen pääkapellimestari. Sieltä hän siirtyi vuosiksi 1895–1898 Glasgow’hun Royal Scottish National Orchestran kapellimestariksi. 

Kes opiskeli Leipzigissä, Brysselissä ja Berliinissä. Hänen työnsä Concertgebouw-orkesterissa oli menestyksekästä: hän perusti korkeatasoisen orkesterin, jolla oli ajanmukainen ohjelmisto, johon kuului muun muassa Wagnerin, Lisztin, Berliozin ja Richard Straussin teoksia.

## Lähteet
Lopen seurakunta

**Lopen seurakunta** on Suomen evankelis-luterilaisen kirkon seurakunta Kanta-Hämeessä, Lopen kunnassa. Seurakunta kuuluu Tampereen hiippakunnassa Hämeenlinnan rovastikuntaan. Kirkkoherrana toimii Tuomas Hynynen.

Vuoden 2025 lopussa Lopen seurakuntaan kuului 5&nbsp;271 jäsentä, mikä oli noin 69,6 prosenttia Lopen väestöstä. Seurakunnan jäsenmäärä pysytteli pitkään noin 7&nbsp;000:n tienoilla, mutta vuoden 2011 jälkeen se on vähentynyt joka vuosi.

## Kirkot

* Lopen kirkko
* Lopen vanha kirkko Santa Pirjo

## Lähteet
Hausjärven seurakunta

**Hausjärven seurakunta** on seurakunta Kanta-Hämeessä, Hausjärven kunnassa. Seurakunta kuuluu Tampereen hiippakunnassa Hämeenlinnan rovastikuntaan. Kirkkoherrana toimii Jussi Kauranne. Vuoden 2025 lopussa seurakuntaan kuului 5&nbsp;222 jäsentä.

## Kirkot

* Hausjärven kirkko
* Ryttylän kirkko
* Mommilan kirkko

## Lähteet
Riihimäen seurakunta

**Riihimäen seurakunta** on seurakunta Kanta-Hämeessä, Riihimäen kaupungissa. Seurakunta kuuluu Tampereen hiippakunnassa Hämeenlinnan rovastikuntaan. Kirkkoherrana toimii Sirpa Viherä.

Vuoden 2025 lopussa Riihimäen seurakuntaan kuului 18&nbsp;234 jäsentä, mikä oli noin 63,8 prosenttia Riihimäen asukkaista. 2000-luvulla seurakunnan jäsenmäärä kasvoi vuoteen 2008 saakka, jolloin jäseniä oli 23&nbsp;629, mutta sen jälkeen jäsenmäärä on laskenut joka vuosi.

## Kirkot
Lähde:
* Keskuskirkko
* Kappelikirkko
* Varuskuntakirkko

## Papisto
### Kirkkoherrat
* 1975–1993: Raimo Virekunnas
* 2011→ Sirpa Viherä

## Lähteet
Pöytätenniksen maailmanmestaruuskilpailut 2019

**Pöytätenniksen maailmanmestaruuskilpailut 2019** kilpailtiin Budapestissa, Unkarissa 21.–28. huhtikuuta. Lajeina olivat miesten kaksinpeli, naisten kaksinpeli, miesten nelinpeli, naisten nelinpeli ja sekanelinpeli. Kiina voitti kaikki mestaruudet ja jaossa olleista 20 mitalista kaikkiaan 12. Mitaleille ylsi kahdeksan maan urheilijoita.

## Mitalistit

## Lähteet
Kyrsten Sinema

**Kyrsten Sinema** (s. 12. heinäkuuta 1979 Tucson, Arizona, Yhdysvallat) on yhdysvaltalainen poliitikko, joka toimi toisena Arizonan senaattoreista Yhdysvaltain senaatissa vuosina 2019–2025. Hän seurasi senaattorina republikaanien Jeff Flakea, joka ei enää pyrkinyt jatkokaudelle. Sinema ei pyrkinyt enää uudelle kaudelle vuoden 2024 senaatin vaaleissa.

Aikaisemmin Sinema on toiminut muun muassa Yhdysvaltain edustajainhuoneen jäsenenä (2013–19), Arizonan osavaltionsenaatissa (2010–12) ja osavaltion edustajainhuoneessa (2004–10).

Sinema on puoluepoliittisesti sitoutumaton. Vuoteen 2022 asti hän oli demokraattisen puolueen jäsen. Tällöin häntä pidettiin puolueen piirissä maltillisena ja keskustalaisena, ja hänen katsottiin kuuluvan Uusien demokraattien siipeen. Sinema oli senaattorina pitkään ollut ristiriitainen monen demokraatin mielestä: Sinema oli monessa tilanteessa hankaloittanut demokraattijohtajien ajamien avainlakien hyväksymistä ja demokraattien agendaa.

## Lähteet

## Aiheesta muualla
* Sineman senaattorisivut
Karate kesäolympialaisissa 2020

**[[Karate]]ssa** kilpailtiin** [[kesäolympialaiset 2020|Tokion 2020 kesäolympialaisissa]]** ensimmäistä kertaa. Ottelut käytiin Nippon Budōkanilla, Tokiossa 5. – 7. elokuuta. Karatessa kilpailtiin katassa ja kumitessa. Katassa miehille ja naisille oli yksilökilpailut. Kumitessa oli kolme painoluokkaa kummallekin sukupuolelle. 

Menestynein maa oli Japani, joka voitti kolme mitalia, joista yksi oli kultaa. Eniten mitaleja voitti Turkki, joka saavutti neljä mitalia, mutta ei yhtään kultamitalia. Yhdenkään maan urheilijat eivät saavuttaneet useampia kultamitaleja.

## Aikataulu
Lähde:

## Mitaliyhteenveto

### Miehet

### Naiset

## Mitalitaulukko

## Lähteet
Hattulan seurakunta

**Hattulan seurakunta** on luterilainen seurakunta Kanta-Hämeessä, Hattulan kunnassa. Seurakunta kuuluu Tampereen hiippakunnassa Hämeenlinnan rovastikuntaan. Kirkkoherrana toimii Jyrki Rauhala. Vuoden 2025 lopussa seurakuntaan kuului 6&nbsp;805 jäsentä.

## Seurakunnan kirkot

* Hattulan kirkko
* Pyhän Ristin kirkko
* Tyrvännön kirkko

## Katso myös
* Hattulan Kotikirkko

## Lähteet
Sääkshovi

**Sääkshovi** oli tanssilava Nurmijärvellä Kiljavan kylässä lähellä Sääksjärven rantaa. Varsinainen katettu tanssilava valmistui vuonna 1955. Sitä ennen järven rannalla tai läheisyydessä on ollut ainakin 1930-luvulta avolava.

Sääksjärven tanssilava oli tyypillinen 8-kulmainen mutterilava. Lavan rakensivat yhdessä urheiluseurat Rajamäen Kehitys ja Rajamäen Rykmentti. Viimeiset tanssit järjestettiin lavalla elokuussa 1974. Lava purettiin lopullisesti vuonna 1978.

## Lähteet
*Sääkshovin sivusto
Mattias Falck

**Mattias Falck** (o.s. **Karlsson**, s. 7. syyskuuta 1991) on ruotsalainen pöytätennispelaaja, jolla on kaksi MM- ja viisi EM-mitalia.

Falck nousi arvokisamitaleille Herningin EM-kilpailuissa 2012 saavuttamalla miesten nelinpelissä Kristian Karlssonin kanssa hopeaa. Jekaterinburgin EM-kilpailuissa 2015 ja Budapestin EM-kilpailuissa 2016 sama pari saavutti pronssia. Budapestissa Falck saavutti Matilda Ekholmin parina sekanelinpelissä hopeaa. Vuonna 2018 Falck kuului kotikentällä Halmstadin MM-kilpailuissa Ruotsin joukkueeseen, joka saavutti joukkuekilpailussa pronssia. Myöhemmin samana vuonna hän saavutti Alicanten EM-kilpailuissa Karlssonin kanssa miesten nelinpelissä hopeaa.

Budapestin MM-kilpailuissa 2019 Falck saavutti miesten kaksinpelissä hopeaa hävittyään loppuottelussa Kiinan Ma Longille 1–4. Matkallaan loppuotteluun Falck voitti Unkarin Adam Szudin 4–1, Itävallan Robert Gardosin 4–2, Portugalin Tiago Apolónian 4–0, Etelä-Korean Lee Sang-sun 4–1, Ranskan Simon Gauzyn 4–1 ja Etelä-Korean An Jae-hyunin 4–3.

Rio de Janeiron olympialaisissa 2016 Falck osallistui joukkuekilpailuun, jossa Ruotsi sijoittui jaetulle viidennelle sijalle hävittyään puolivälierissä Etelä-Korealle.

Falck nousi maailmanrankingissa ensi kertaa kymmenen parhaan joukkoon kesäkuussa 2019.

Mattias Falck avioitui vuonna 2018 ja otti nykyisen sukunimensä alkuperäisen nimensä Karlsson tilalle.

## Lähteet
Paikallismajuri

**Paikallismajuri** (saks. *Platzmajor* tai *Capitain-Wachtmeister*, ven. *plats-maior* (плацъ-маiоръ)) eli **paikallisadjutantti** oli varuskunnan tai linnoituksen komendantin apulaisena toiminut henkilö. Hänen tehtäviinsä kuului vartioinnin ja komendantin kanslian toiminnan johtaminen. Tällainen virkanimitys oli käytössä ennen ensimmäistä maailmansotaa ja se vastasi 1900-luvun alkupuoliskon aikana Suomessa komendantin adjutantin virkaa. Paikallismajuri ei ole sotilasarvo, vaan hallinnollinen virka.

## Lähteet
Pietarsaaren suomalainen seurakunta

**Pietarsaaren suomalainen seurakunta** on Pohjanmaalla, Pietarsaaren kaupungissa toimiva Suomen evankelis-luterilaisen kirkon seurakunta. Se kuuluu Lapuan hiippakunnassa Pohjanmaan rovastikuntaan ja on osa Pietarsaarenseudun seurakuntayhtymää. Seurakunta on perustettu vuonna 1963. Kirkkoherrana toimii Lotta Endtbacka. Vuonna 2021 seurakunnassa oli 4 643 jäsentä.

## Katso myös

* Pietarsaaren ruotsalainen seurakunta
* Uskonto Pohjanmaalla

## Lähteet
Kristian Karlsson

**Kristian Karlsson** (s. 6. elokuuta 1991) on ruotsalainen pöytätennispelaaja, jolla on yksi MM- ja kuusi EM-mitalia.

Karlsson nousi arvokisamitaleille Herningin EM-kilpailuissa 2012 saavuttamalla miesten nelinpelissä Mattias Karlssonin (nyk. Falck) kanssa hopeaa. Lissabonin EM-kilpailuissa 2014 Karlsson saavutti joukkuekilpailussa pronssia. Jekaterinburgin EM-kilpailuissa 2015 ja Budapestin EM-kilpailuissa 2016 Karlssonit saavuttivat nelinpelissä pronssia. Vuonna 2018 Karlsson kuului kotikentällä Halmstadin MM-kilpailuissa Ruotsin joukkueeseen, joka saavutti joukkuekilpailussa pronssia. Myöhemmin samana vuonna hän saavutti Alicanten EM-kilpailuissa kaksinpelissä pronssia ja nelinpelissä Falckin kanssa hopeaa.

Rio de Janeiron olympialaisissa 2016 Karlsson hävisi kaksinpelissä toisen ottelunsa Valko-Venäjän Vladimir Samsonoville. Hän osallistui myös joukkuekilpailuun, jossa Ruotsi sijoittui jaetulle viidennelle sijalle hävittyään puolivälierissä Etelä-Korealle.

Karlsson on ollut maailmanrankingissa parhaimmillaan sijalla 17 maaliskuussa 2018.

## Lähteet
Gattamelatan ratsastajapatsas

**Gattamelatan ratsastajapatsas** on italialaisen kuvanveistäjä Donatellon (oik. Donato di Niccolò di Betto Bardi) tekemä Italian Padovan kaupungissa sijaitseva monumentaalinen ratsastajapatsas. Vuosina 1445–1450 valmistettu pronssiveistos esittää Venetsian tasavallan armeijan ylipäällikkö, kondottieeri Gattamelataa (oik. Erasmo da Narni, noin 1370–1443). Patsaan tilasivat venetsialaiset kiitokseksi Gattamelatan ansioista Milanon herttuakuntaa vastaan käydyssä sodassa.

Hevosen muotoiluun on saatu vaikutteita Marcus Aureliuksen ratsastajapatsaasta ja Venetsiassa sijaitsevan Markuksenkirkon (San Marco) fasadin hevospatsaista. Ratsastaja on oman aikansa asussa muutoin paitsi että hänellä on roomalainen rintahaarniska. Gattamelatan ratsastajapatsas huokuu hallittua voimaa ja teoksen hahmossa tulee ensi kerran esiin vääristellyt muodot, joilla tekijä on halunnut korostaa katseen suuntautumista alhaalta ylöspäin.

## Lähteet

## Aiheesta muualla
Colleonin ratsastajapatsas

**Colleonin ratsastajapatsas** on italialaisen palkkasoturijoukon päällikkö (kondottieeri) Bartolommeo Colleonia ja hänen hevostaan esittävä ratsastajapatsas Venetsiassa Scuola di San Marcon edustalla. Veistoksen savimallin työsti Andrea del Verrocchio 1478 ja lopullisen pronssisen patsaan toteutti Alessandro Leopardi 1496.

## Lähteet

## Aiheesta muualla
Bartolommeo Colleoni

**Bartolommeo Colleoni**, myös **Bartolomeo Colleoni** (1400–1475) oli italialainen palkkasoturijoukon päällikkö eli kondottieeri, jonka muisto on säilynyt jälkipolvien tietoisuudessa hänelle Venetsiaan pystytetyn Colleonin ratsastajapatsaan vuoksi. Hän palveli sotilaana vuorotellen Napolia, Milanoa ja Venetsiaa, jossa toimi 1450-luvun puolivälistä lähtien aina kuolemaansa saakka. Hänet nimitettiin Venetsian sotalaitoksen ylipäälliköksi 1454. Colleoni testamenttasi Venetsialle 100&nbsp;000 kultadukaattia ja toivoi jälkisäädöksessään, että hänen muistokseen pystytettäisiin ratsastajapatsas.

## Lähteet
Karate kesäolympialaisissa 2020 – miesten yli 75 kg

**Miesten yli 75 kg painoluokka [[Karate kesäolympialaisissa 2020|karatessa]] [[Kesäolympialaiset 2020|Tokion olympialaisissa 2020]]** kilpailtiin Nippon Budōkanilla 7. elokuuta. Kilpailu käytiin kumitessa. Kilpailuun osallistui 10 karatekaa.

Loppuottelussa kohtasivat iranilainen Sajjad Ganjzadeh ja saudiarabialainen Tareg Hamedi. Hamedi johti ottelua 4–1, mutta ryhmäsi Ganjzadehin potkulla. Hamedi diskattiin ja ottelu tuomittiin Ganjzadehin 4–0 voittoon. Pronssimitalit menivät japanilaiselle Ryutaro Aragalle ja turkkilaiselle Uğur Aktaşille.

## Karsinnat
Kilpailuun osallistui yhteensä kymmenen karatekaa. Isäntämaa Japani sai yhden urheilijan suoraan olympiaturnaukseen. Neljä urheilijaa valittiin rankingin perusteella kuitenkin siten, että yhdestä maasta sai tulla korkeintaan yksi urheilija. Kolme urheilijaa valittiin karsintaturnauksen kautta. Karsintaturnaus järjestettiin Pariisissa 11. – 13. kesäkuuta 2021. Loput paikat täytettiin maanosien omien kiintiöiden kautta sekä erillisten kutsujen kautta. Kutsuja lähetettiin neljä. Afrikalla oli kolme paikkaa, Aasialla kaksi, Euroopalla kaksi, Oseanialla kaksi ja Amerikalla kolme. Amerikan ja Afrikan piti valita urheilijat siten, että kaikki kolme urheilijaa eivät saaneet olla samasta maasta.

## Turnaus
Karatekat oli jaettu kahteen lohkoon, joista kummastakin kaksi parasta eteni välieriin.

### Alkulohkot

#### Lohko A

#### Lohko B

### Mitaliottelut

## Lähteet
Alessandro Leopardi

**Alessandro Leopardi** (k. noin 1522) oli italialainen Venetsiassa vaikuttanut kuvanveistäjä, pronssivalaja ja arkkitehti. Hän valoi ja siselöi pronssisen Colleonin ratsastajapatsaan sekä teki sille marmorijalustan 1495. Patsaan savimallin muovasi Andrea del Verrocchio 1478. Toinen hyvin tunnettu Leopardin veistämä työ on antiikista vaikutteita saaneet kolme pronssista lipunkannatinta Venetsian San Marcon aukiolla vuodelta 1505.

## Lähteet
Leviittatuoli

**Leviittatuoli** on katolisen kirkkorakennuksen kuorin eteläseinällä sijaitseva kolmenistuttava kuorituoli. Siinä istuvat pappi ja kaksi leviittaa (diakoni ja alidiakoni) juhlamessun aikana kuuntelemassa kuoron laulamaa Gloriaa ja Credoa.

## Lähteet
Kristiinankaupungin suomalainen seurakunta

**Kristiinankaupungin suomalainen seurakunta** on Suomen evankelis-luterilaisen kirkon seurakunta Pohjanmaalla, Kristiinankaupungissa. Seurakunta kuuluu Lapuan hiippakunnassa Pohjanmaan rovastikuntaan ja on osa Kristiinankaupungin seurakuntayhtymää. Seurakunta perustettiin vuonna 1978. Kirkkoherrana toimii Martti Toivanen. Vuonna 2018 seurakunnassa oli 2 047 jäsentä.

Kristiinankaupungissa on voimassa Suomen evankelis-luterilaisen kirkon korkein kirkollisveroprosentti, kaksi prosenttia.

## Katso myös
* Kristiinankaupungin seurakuntayhtymä
* Kristiinan helluntaiseurakunta
* Kristiinankaupungin metodistiseurakunta
* Uskonto Pohjanmaalla

## Lähteet
Liittovaakuna

**Liittovaakuna** eli **allianssivaakuna** on avioparin yhteinen vaakunakilpi, joka on toteutettu yhdistämällä tilapäisesti molempien sukujen vaakunat. Yhdistämisen yhteydessä on tavallisesti karsittu vaimon kilpeen liittyvä kypäräkoriste.

Varhaisina aikoina ritari kannatteli kilpeään vasemmalla käsivarrellaan ja kilven kulkusuuntaan oleva etureuna oli kilven oikea reuna. Näin asia oli ritarin silmin eli kilven takaa katsottuna. Heraldisessa kielenkäytössä oikea ja vasen määräytyvät tällä perusteella. Siksi heraldinen oikea on kilven edestä katselevan henkilön kannalta katsottuna (optinen) vasen. Heraldisten eläinten etenemissuunta on kilven oikeaa reunaa kohti eli optisesti vasemmalle. Tästä säännöstä poiketaan kun kaksi vaakunaa asetetaan vieretysten. Silloin oikealla puolella (optisesti vasemmalla) olevien kilpien heraldisesti oikealle käännetyt eläimet on käännettävä vasemmalle. Tätä kutsutaan heraldiseksi huomaavaisuudeksi (). Samaa sääntöä noudatetaan kirkoissa asettamalla eläinten kulkusuunta alttaria kohti.

## Lähteet

## Aiheesta muualla
Karate kesäolympialaisissa 2020 – miesten kata

**Miesten kata [[Karate kesäolympialaisissa 2020|karatessa]] [[Kesäolympialaiset 2020|Tokion olympialaisissa 2020]]** kilpaillaan Nippon Budōkanilla 7. elokuuta. Kilpailu käydään katassa. Kilpailuun osallistuu 10 karatekaa.

## Karsinnat
Kilpailuun osallistuu yhteensä kymmenen karatekaa. Isäntämaa Japani saa yhden urheilijan suoraan olympiaturnaukseen. Neljä urheilijaa valitaan rankingin perusteella kuitenkin siten, että yhdestä maasta saa tulla korkeintaan yksi urheilija. Kolme urheilijaa valitaan karsintaturnauksen kautta. Karsintaturnaus järjestetään Pariisissa 11. – 13. kesäkuuta 2021. Loput paikat täytetään maanosien omien kiintiöiden kautta sekä erillisten kutsujen kautta. Kutsuja lähetetään neljä. Afrikalla on kolme paikkaa, Aasialla kaksi, Euroopalla kaksi, Oseanialla kaksi ja Amerikalla kolme. Amerikan ja Afrikan pitää valita urheilijat siten, että kaikki kolme urheilijaa eivät saa olla samasta maasta.

## Lähteet
Niko Vesterinen

**Niko Henrik Vesterinen** (8. huhtikuuta 1989 Suonenjoki – 2. maaliskuuta 2019 Lahti) oli suomalainen voimailu-urheilija. Hän voitti Suomen vahvin mies -kilpailun kahdesti vuosina 2016 ja 2017.

Vesterisellä diagnosoitiin pahanlaatuinen aivokasvain vuonna 2012 ja lääkärit antoivat tuolloin elinaikaa korkeintaan kaksi vuotta. Marraskuussa 2017 Vesterinen näytti jo voittaneen sairautensa mutta loppuvuodesta 2018 vointinsa heikkeni merkittävästi.

## Lähteet
Tarjanteen seurakunta

**Tarjanteen seurakunta** on seurakunta Pirkanmaalla, Virtain kaupungissa ja Ruoveden kunnassa. Seurakunta kuuluu Tampereen hiippakunnassa Kangasalan rovastikuntaan.

Vuoden 2025 loppuun saakka seurakunnan nimi oli Virtain seurakunta. Ruoveden seurakunta liittyi Virtain seurakuntaan vuoden 2026 alusta lukien. Samassa yhteydessä Virtain seurakunnan nimi muutettiin Tarjanteen seurakunnaksi.

## Kirkot

* Virtain kirkko
* Liedenpohjan kirkko
* Killinkosken kirkko
* Ruoveden kirkko
* Muroleen kirkko

## Papisto
Seuraavat henkilöt ovat toimineet Virtain kappeliseurakunnan kappalaisina ja Virtain seurakunnan kirkkoherroina: 

### Kappalaiset
* 1651–1659: kappalainen Eerik Henrikinpoika Frosterus
* 1659–1679: kappalainen Tuomas Tuomaanpoika Laxenius
* 1679–1683: kappalainen Eerik Henrikinpoika Frosterus
* 1687–1690: kappalainen Henrik Sigfridinpoika Carmelinius
* 1691–1701: kappalainen Olavi Castrenius
* 1701–1708: kappalainen Johannes Abrahaminpoika Palander
* 1709–1723: kappalainen Barthold Rönnblad
* 1723–1736: kappalainen Johannes Collin
* 1737–1750: kappalainen Abraham Indrenius
* 1751–1782: kappalainen Johan Georg Långhjelm
* 1785–1795: kappalainen Johan Henrik Askelin
* 1797–1809: kappalainen Karl Fredrik Långhjelm
* 1810–1824: kappalainen Gustaf Georg Bergroth
* 1824–1834: kappalainen Isak Immanuel Perdén
* 1834–1860: kappalainen Henrik Johan Packalén
* 1863–1893: kappalainen Karl Gustaf Törnqvist

### Kirkkoherrat
* 1894–1907: kirkkoherra Abel Nyholm
* 1908–1925: kirkkoherra Petter Anton Carlstedt
* 1926–1946: kirkkoherra Paavo Paunu
* 1948–1957: kirkkoherra Oskari Heikinheimo
* 1959–1970: kirkkoherra Lauri Ahva
* 1970–19XX: kirkkoherra Juhani Leppänen
* 1987–1995: kirkkoherra Kari Aalto

## Lähteet
Kihniön seurakunta

**Kihniön seurakunta** on seurakunta Pirkanmaalla, Kihniön kunnassa. Seurakunta kuuluu Tampereen hiippakunnassa Hämeenkyrön rovastikuntaan. Kirkkoherran virkaa hoitaa Samu Turunen. Vuoden 2025 lopussa seurakuntaan kuului 1&nbsp;156 jäsentä.

## Katso myös
* Kihniön helluntaiseurakunta

## Lähteet
Isonkyrön seurakunta

**Isonkyrön seurakunta** on seurakunta Etelä-Pohjanmaalla Isonkyrön kunnassa. Seurakunta kuului ennen Lapuan hiippakunnassa Isonkyrön rovastikuntaan, uuden jaon mukaan Etelä-Pohjanmaan rovastikuntaan. Kirkkoherrana toimii Satu Linko.

## Kirkot ja kiinteistöt
Luettelo Isonkyrön seurakunnan kirkoista ja kiinteistöistä:
* Isonkyrön kirkko
* Isonkyrön vanha kirkko
* Mariedahlin pappila

## Herätysliikkeet
Isonkyrön seurakunta kuuluu Etelä-Pohjanmaan voimakkaaseen ja yhtenäiseen herännäisyyden tukialueeseen. Liikkeelle on paikkakunnalla vahvaa tukea. Myös evankelisella herätysliikkeellä on Isossakyrössä voimakas kannatus.

## Kirkkoherrat
Seuraavat henkilöt ovat toimineet Isonkyrön seurakunnan kirkkoherroina: 

* 1543: Laurentinus Torstani
* ?–1550: Canutus
* 1550–1589: Jaakko Geet
* 1590–1593: Simon Johannis Nurka
* 1604–1611: Johannes Marci Urus
* 1611–1622: Matthias Georgii Dubblare
* 1622–1644: Georgius Thomae Patur
* 1644–1670: Isak Brenner
* 1672–1712: Israel Erici Alftanus
* 1721–1750: Nicolaus Aejmelaeus
* 1751–1805: Johannes Aejmelaeus
* 1806–1817: Nils Aejmelaeus
* 1818–1825: Johan Sundwall

* 1829–1843: Gustaf Gadolin
* 1845–1854: Karl Erik Hällfors
* 1856–1870: Lars Jakob Stenbäck
* 1871–1886: Oskar Vilhelm Forsman
* 1888–1916: Gustaf Durchman
* 1918–1931: Niilo E. Wainio 
* 1933–1950: Yrjö Heikki Simojoki 
* ???
* 1959–1975: Aarne Maunula
* 1975–2011: Erik Silvola 
* 2011–2018: Artturi Kivineva
* 2018–: Satu Linko

## Katso myös
* Isonkyrön helluntaiseurakunta

## Lähteet
Anicet Abel

**Anicet Abel Andrianantenaina** (s. 13. maaliskuuta 1990 Antananarivo) on madagaskarilainen jalkapalloilija. Hän on pelipaikaltaan keskikenttäpelaaja. Hän siirtyi Ranskasta Bulgariaan vuonna 2011 ja pelasi siellä kymmenen vuotta. Hän edusti Bulgariassa Tšernomorets Burgasia, TsSKA Sofiaa, Botev Plovdivia ja kausina 2014–2021 Ludogorets Razgradia. Syksyllä 2021 hän siirtyi egyptiläiseen Future FC:hen.

Anicet pelasi Madagaskarin maajoukkueessa ensimmäisen maaottelunsa syyskuussa 2015 Angolaa vastaan. Hän on pelannut kaikkiaan 17 maaottelua ja tehnyt niissä kolme maalia, joista toinen syntyi Afrikan-mestaruuskilpailuissa 2019 Guineaa vastaan.

## Lähteet
Vähänkyrön seurakunta

**Vähänkyrön seurakunta** on seurakunta Pohjanmaalla, Vaasan kaupungin Vähänkyrön suuralueella. Seurakunta kuuluu Lapuan hiippakunnassa Pohjanmaan rovastikuntaan ja on osa Vaasan seurakuntayhtymää. Kirkkoherrana toimii Petri Hautala. Vuonna 2021 seurakunnassa oli 3 499 jäsentä.

## Kirkkoherrat
* 1608–1609: Casparus Martini Ahlstadius
* 1609–1644: Jacobus Henrici Tavastius
* 1645–1667: Martinus Caspari Ahlstadius
* 1669–1691: Andreas Michaelis Fant
* 1693–1704: Johannes Johannis Sarman
* 1705–1714: Laurentius Nicolai Qvist
* 1721–1742: Johannes Jacobi Gumse
* 1742–1763: Henrik Wallenborg
* 1765–1791: Henrik Henriksson Wegelius
* 1793–1804: Jacob Henriksson Wegelius
* 1806–1809: Gabriel Rein
* 1810–1818: Johan Forsman
* 1819–1839: Sakarias Forsman
* 1841–1850: Elias Lagus
* 1853–1875: Jonas Anton Erlin
* 1877–1883: Johan Wilhelm Nybergh
* 1885–1900: Henrik Nybergh
* 1902–1915: Oskar Forsman
* 1917–1921: Juho Oskari Waismaa
* 1923–1926: Oskar Gustaf Johannes Alander
* 1927–1932: Johan Viktor Edvard Varpio
* 1933–1956: Juho Kustaa Saarento
* 1956–1972: Otto Alarik Perko
* 1972–1974: Väinö Olavi Salokorpi
* 1975–2005: Lauri Viljami Jaakkola
* 2005– Petri Hautala

## Katso myös

* Uskonto Pohjanmaalla

## Lähteet
Matilda Ekholm

**Matilda Ekholm** (s. 15. kesäkuuta 1982) on ruotsalainen pöytätennispelaaja, joka on saavuttanut neljä EM-mitalia.

Ekholm on osallistunut henkilökohtaisten lajien MM-kilpailuihin kahdeksan kertaa ja parhaat saavutukset ovat olleet puolivälieräpaikka sekanelinpelissä vuonna 2017 ja neljännesvälieräpaikka kaksinpelissä vuonna 2015. Euroopan-mestaruuskilpailuissa hän saavutti ensimmäisen mitalinsa Schwechatin EM-kilpailuissa 2013, kun hän sijoittui espanjalaisparinsa Galia Dvorakin kanssa pronssille naisten nelinpelissä. Lissabonin EM-kilpailuissa 2014 hän saavutti naisten joukkuekilpailussa pronssia. Budapestin EM-kilpailuissa 2016 hän saavutti Mattias Karlssonin (nyk. Falck) parina sekanelinpelissä hopeaa. Alicanten EM-kilpailuissa 2018 Ekholm saavutti unkarilaisen Georgina Potan parina naisten nelinpelissä pronssia.

Rio de Janeiron olympialaisissa 2016 Ekholm pelasi naisten kaksinpelissä ja hävisi toisen ottelunsa Etelä-Korean Jeon Ji-heelle.

Ekholm on ollut maailmanrankingissa parhaimmillaan sijalla 20 maalis-huhtikuussa 2017.

## Lähteet
Carolus Andriamatsinoro

**Charles Carolus Andriamatsinoro** eli **Andria** (s. 6. heinäkuuta 1989) on madagaskarilainen jalkapalloilija. Hän on pelipaikaltaan hyökkääjä. Hän on edustanut vuodesta 2018 saudiarabialaista Al-Adalahia. Ennen siirtymistään Saudi-Arabiaan hän pelasi Algeriassa.

Andria pelasi Madagaskarin maajoukkueessa ensimmäisen maaottelunsa syyskuussa 2010 Nigeriaa vastaan. Hän on pelannut kaikkiaan 32 maaottelua ja tehnyt niissä yhdeksän maalia, joista yksi syntyi Afrikan-mestaruuskilpailuissa 2019 Guineaa vastaan ja yksi samassa turnauksessa Nigeriaa vastaan.

## Lähteet
Taekwondo kesäolympialaisissa 2020

**[[Taekwondo]]ssa** kilpailtiin **[[kesäolympialaiset 2020|Tokion 2020 kesäolympialaisissa]]** kahdeksatta kertaa. Taekwondossa kilpailtiin 24.–27. heinäkuuta 2021. Ottelut käytiin Makuhari Messe Hall A:ssa, Tokiossa. WT-taekwondo-otteluita käytiin yhteensä kahdeksassa luokassa. Sekä naisille että miehille oli neljä painoluokkaa. Kussakin painoluokassa oli 16 osallistujaa eli yhteensä heitä taekwondoneja osallistui olympialaisiin 128.

Ainoa maa, joka saavutti taekwondossa useamman kultamitalin oli Venäjän olympiakomitea, joka saavutti kaksi kultaa ja yhteensä neljä mitalia.

## Aikataulu
Kilpailujen ensimmäisenä päivänä oteltiin kevyimmissä painoluokissa ja tästä päivittäin edettiin kohti raskaampia luokkia. Kussakin luokassa kisapäivän ensimmäisen eli päiväjakson aikana (klo 10–17) olivat alkuottelut, neljännesvälierät ja välierät. Toisessa, iltaan ajoittuvassa kisajaksossa (klo 19–22.40) järjestettiin keräilyerät avauspäivän kärkikaksikolle hävinneiden ottelijoiden kesken. Tämän jälkeen seurasivat pronssiottelut. Sitä seurasi mestaruusottelu ja palkintojenjako.

## Mitaliyhteenveto

### Miehet

### Naiset

## Mitalitaulukko

## Lähteet
Vaasan suomalainen seurakunta

**Vaasan suomalainen seurakunta** on Suomen evankelis-luterilaisen kirkon seurakunta Pohjanmaalla, Vaasan kaupungissa. Seurakunta kuuluu Lapuan hiippakunnassa Pohjanmaan rovastikuntaan ja on osa Vaasan seurakuntayhtymää. Kirkkoherrana toimii Teijo Peltola. Heinäkuussa 2024 seurakunnassa oli 28&nbsp;714 jäsentä.

Vaasan seurakuntayhtymään kuuluvat Vaasan suomalaisen seurakunnan lisäksi Vasa svenska församling ja Vähänkyrön seurakunta. Seurakuntayhtymässä ylintä päätösvaltaa käyttää seurakuntavaaleilla seurakunnan jäsenistä valittu yhteinen kirkkovaltuusto. Seurakunnan toimintaa johtaa vaaleilla valittu seurakuntaneuvosto. 

## Historiaa
Vaasan suomenkielinen seurakunta perustettiin vuonna 1928, jolloin aiemmin kaksikielinen Vaasan kaupunkiseurakunta jaettiin suomen- ja ruotsinkieliseen seurakuntaan.

## Herätysliikkeet
Vaasan seurakunta on monien eri herätysliikkeiden kohtaamispaikka. Voimakkaimmin Vaasassa vaikuttavat evankelinen herätysliike sekä herännäisyys. Myös vanhoillislestadiolaisuudella ja kansanlähetyksellä on kannatusta Vaasassa.

## Papisto
### Kirkkoherrat
* 1927–1936: Lauri Roschier 
* 1940–1954: Aarne Halla
* 1955–1963: Tauno Virolainen
* 1963–1977: Timo Rusama
* 1978–1989: Erkki Malkavaara
* 1989–2004:  Eino Perälä
* 2005–2018: Krister Koskela
* 2019–2023: Tuomo Klapuri
* 2024–: Teijo Peltola

Peltola sai Lapun tuomiokapitulilta lokakuussa 2025, sen kuultua ensin työsuojeluviranomaisia, varoituksen, jossa se kehottaa kirkkoherraa korjaamaan toimintaansa kirkkoherranviran hoidossa.

## Katso myös

* Uskonto Pohjanmaalla

## Lähteet
Lalaïna Nomenjanahary

**Lalaïna Henintsoa Nomenjanahary** (s. 16. tammikuuta 1986 Antananarivo) on madagaskarilainen jalkapalloilija. Hän on pelipaikaltaan keskikenttäpelaaja. Hän on pelannut Ranskassa vuodesta 2010 ja edustanut Avionia, Lensiä ja Paris FC:tä.

Nomenjanahary on pelannut Madagaskarin maajoukkueessa yli kymmenen vuoden ajan. Hän kuului maajoukkueeseen Afrikan-mestaruuskilpailuissa 2019 ja teki alkulohko-ottelussa Nigeriaa vastaan maalin.

## Lähteet